विश्वभर छरिएका नेपाली सेफहरु संगठित
विश्वभरका पाँच तारे होटलमा कार्यरत नेपाली सेफ (भान्से) हरु संगठित हुन थालेका छन् । संयुक्त अरब इमिरेट्स (यूएई) मा कार्यरत सेफहरुले विश्वभर छरिएका नेपाली सेफहरुलाई संगठित गर्न थालेका हुन् ।
काठमाडौँ — विश्वभरका पाँच तारे होटलमा कार्यरत नेपाली सेफ (भान्से) हरु संगठित हुन थालेका छन् । संयुक्त अरब इमिरेट्स (यूएई) मा कार्यरत सेफहरुले विश्वभर छरिएका नेपाली सेफहरुलाई संगठित गर्न थालेका हुन् ।यूएईको सेफ समाजले संरक्षक अरुण अधिकारीको संयोजकत्वमा अन्तर्राष्ट्रिय सेफ समाज गठन गरेको छ । ८ वर्षदेखि यूएईको पाँचतारे होटलमा सेफ रहेका दोरम्बा सैलुङ– ६, रामेछापका अधिकारीले ३५ वटा देशका सेफहरुलाई संगठित गरिरहेको बताए । ‘नेपाली सेफहरुको व्यक्तित्व विकास र अन्तर्राष्ट्रिय बजारमा नेपाली खानाको स्तर उन्नतिका लागि हामी सेफहरु एक ठाउमा उभिन लागेका हौं’, उनले भने, ‘यो अभियानले नेपाली सेफहरुको दक्षता बढाउन सहयोग पुग्छ । यो हातेमालोले अन्तर्राष्ट्रिय बजारमा नेपाली सेफहरु फैलिनसमेत सहयोग पुग्नेछ ।’ 